open-index/open-wikipedia-markdown huggingface dataset:
Ժելկո Բուվաչ

**Ժելկո Բուվաչ** (, ), հարավսլավացի և բոսնիացի ֆուտբոլիստ, մարզիչ։

## Խաղացողի կարիերա
Բուվաչը ծնվել է 1961 թվականի սեպտեմբերի 13-ին Օմարսկայում (Բոսնիա և Հերցեգովինայում), որը գտնվում էր Հարավսլավիայում։ Սերում է էթնիկ սերբերի ընտանիքից։ Խաղացել է Հարավսլավիայի Առաջին լիգայի «Բորաց» (Բանյա Լուկա) ակումբում։ Խաղում եմ այս ակումբում,, որի հետ 1988 թվականին նվաճել է Հարավսլավիայի գավաթը։

1991 թվականին տեղափոխվեց Գերմանիա և խաղացել «Ռոտ Վայսում» (Էրֆուրտ), իսկ ավելի ուշ՝ երկրորդ Բունդեսլիգայում հանդես եկող «Մայնց 05» ակումբում։

## Մարզչական կարիերա
Խաղացողի կարիերան ավարտելուց հետո Ժելկո Բուվաչը դարձել է մարզիչ։ Բուվաչն իր խաղային կարիերան ավարտել է «Նոյկիրհենում» 1998 թվականին և անմիջապես ստանձնել մարզչի պաշտոնը։ 2001 թվականին՝ «Նոյկիրհենում» երեք մրցաշրջան անցկացնելուց հետո,  նա դարձել է մենեջերի օգնական իր մեկ այլ նախկին նախկին ակումբում՝ «Մայնց 05»-ում, որտեղ միացել է իր ընկերոջը և նախկին թիմակցին՝ մենեջեր Յուրգեն Կլոպին։ Ակումբում յոթ տարվա աշխատանքի ընթացքում նրանք հասել են Բունդեսլիգա, իսկ այնուհետև ստացել ուղեգիր եվրոպական որակավորման համար։

Յուրգեն Կլոպի հետ միասին Բուվաչը 2015 թվականի աշնանը տեղափոխվել է «Լիվերպուլ»։ Անգլիայում Ժելկոն աշխատել է երեք մրցաշրջան՝ լքելով «Լիվերպուլը» Կլոպի հետ տարաձայնությունների պատճառով։

2020 թվականի փետրվարի 1-ին Բուվաչը հայտարարվել է որպես Մոսկվայի «Դինամոյի» մարզական տնօրեն։

## Ծանոթագրություններ

## Արտաքին հղումներ
* 
* Ժելկո Բուվաչի էջը «Լիվերպուլի» պաշտոնական կայքում

Կատեգորիա:Բոսնիա և Հերցեգովինայի ֆուտբոլիստներ
Կատեգորիա:Հարավսլավացի ֆուտբոլիստներ
Կատեգորիա:Մայնց 05-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլային մարզիչներ այբբենական կարգով
Shawn Mendes (ալբոմ)

**«Shawn Mendes»** (այլընտրանքային` **«Shawn Mendes: The Album»**), կանադացի երգիչ Շոն Մենդեսի նույնանուն երրորդ ստուդիական ալբոմը, որը թողարկվել է 2018 թվականի մայիսի 25-ին Island Records լեյբլում։ Ալբոմը փոփ ժանրի է` փոփ ռոքի, բլյուզի և R&B-ի ազդեցությամբ

Մենդեսն ալբոմի վրա աշխատել է Ռայան Թեդերի, Ջուլիա Մայքլզի, Ջոն Մեյերի, Էդ Շիրանի, Ջոնի Մաքդեյդի, Կամիլա Կաբելոյի և Քալիդի հետ։ Մենդեսը ալբոմի գործադիր պրոդյուսերն է, պրոդյուսերներ են նաև Թեդերը, Լյուիս Բելլը, Յան Կիրպատրիկը և այլք։ Ալբոմն հիմնականում դրական գնահատականների է արժանացել քննադատների կողմից, նրանցից շատերը բարձր են գնահատել երգչի հասունությունն և նոր երաժշտական ուղղությունը։

Կանադայում ալբոմը դեբյուտ է կատարել առաջին հորիզոնականում, դառնալով Մենդեսի երրորդ համար մեկ ալբոմը իր հայրենիքում։ Այն նաև գլխավորել է ամերիկյան Billboard 200 չարթը։ Սա երգչի երրորդ համար մեկ ալբոմն է ԱՄՆ-ում, ինչը դարձնում է նրան երրորդ ամենաերիտասարդ արտիստը, որը երրորդ անգամ գլխավորում է չարթը։ Ալբոմը նաև գլխավորել է Ավստրալիայի, Ավստրիայի, Բելգիայի, Նիդերլանդների, Իսպանիայի և Շվեյցարիայի չարթերը։ Սա նրա երկրորդ ալբոմն է, որը դեբյուտ է կատարել բրիտանական չարթի թոփ 3-ում։

Ալբոմի գլխավոր` «In My Blood» սինգլը թողարկվել է 2018 թվականի մարտի 22-ին։ Այն զբաղեցրել է Billboard Hot 100 չարթի 11-րդ հորիզոնականը, ինչպես նաև մի քանի այլ երկրների թոփ 10-ը։ Երկրորդ` «Lost in Japan» սինգլը թողարկվել է հաջորդ օրը։ Մայիսին թողարկվել են «Youth», «Where Were You in the Morning?» և «Nervous» սինգլները։ «In My Blood», «Lost in Japan» և «Youth» երգերը Կանադայում ոսկե են հավաստագրվել։ Ալբոմը առաջադրվել է «Գրեմմի» 61-րդ մրցանակաբաշխության «Լավագույն փոփ վոկալային ալբոմ անվանակարգում, իսկ «In My Blood երգը առաջադրվել է «Տարվա երգ» անվանակարգում։

2019 թվականի հուլիսի 26-ին թողարկվել է ալբոմի դելյուքս տարբերակը, որտեղ ներառված են Մենդեսի` «If I Can't Have You» երգը և Billboard Hot 100 չարթը գլխավորած «Señorita» դուետ երգը` ամերիկա-կուբացի երգչուհի Կամիլա Կաբելոյի մասնակցությամբ։

## Երգացանկ
Տվյալները iTunes Store-ից։

## Չարթեր

### Շաբաթական չարթեր

### Տարեվերջյան չարթեր

### Տասնամյակի չարթեր

## Հավաստագրումներ

## Թողարկման ամսաթիվ

## Ծանոթագրություններ

Կատեգորիա:2018 ալբոմներ
Կատեգորիա:Billboard 200 գլխավորած ալբոմներ
Հերման Թոմերաս

**Հերման Թոմերաս** (, ), նորվեգացի դերասան և պարող։ Առավել հայտնի է նորվեգական «Skam» հեռուստասերիալում կատարած Քրիստոֆեր «Քրիս» Շիսթադի և Նեթֆլիքսի «Ռագնարյոկ» հեռուստասերիալում կատարած Ֆյորի դերերով։

## Կյանք և կարիերա
Ծնվել է 1997 թվականի ապրիլի 2-ին Նորվեգիայի Սոլբերգելվա քաղաքում։ Պարում է յոթ տարեկան հասակից։ 2008 թվականին նկարահանվել է «Arkitektene» կարճամետրաժ ֆիլմում, իսկ 2011 թվականին նկարահանվել է «Stikk» հեռուստասերիալում։ 2015 թվականից նկարահանվում է այլ հեռուստասերիալներում։ Նա մեծ հայտնիություն է ձեռք բերել, նկարահանվելով «Skam» պատանեկան հեռուստասերիալում մինչև 2017 թվականը։ Այնուհետև նա միանում է Նորվեգիայի բանակին, իսկ 2018-2019 թվականներին գլխավոր դերով հանդես է եկել «Կիսամյակ» հեռուստասերիալում։ 2020 թվականից նկարահանվում է Նեթֆլիքսի «Ռագնարյոկ» հեռուստասերիալում։

## Ֆիլմագրություն
### Հեռուստատեսություն
* 2008` «Arkitektene» (կարճամետրաժ ֆիլմ) 
* 2012` «Stikk» (հեռուստասերիալ)
* 2015-2017` «Skam» (հեռուստասերիալ)
* 2018` «Null» (հեռուստասերիալ)
* 2018-2019` «Կիսամյակ» (հեռուստասերիալ)
* 2020` «Ռագնարյոկ» (հեռուստասերիալ)

## Ծանոթագրություններ

## Արտաքին հղումներ
* 
* Ինստագրամյան պաշտոնական էջ

Կատեգորիա:21-րդ դարի դերասաններ
Կատեգորիա:Դերասաններ այբբենական կարգով
Կատեգորիա:Հեռուստատեսային դերասաններ
Կատեգորիա:Նորվեգացի դերասաններ
Կատեգորիա:Նորվեգացի պարողներ
Դավիթ Խուդաթյան

**Դավիթ Հովհաննեսի Խուդաթյան** (), հայ քաղաքական գործիչ, տնտեսագետ։ ՀՀ Տարածքային կառավարման և ենթակառուցվածքների նախարար։ ՀՀ Արմավիրի նախկին մարզպետ (2024 հունվար-նոյեմբեր)։ Արմավիրի նախկին քաղաքապետ, Արմավիր համայնքի նախկին ղեկավար (2018-2024): 

## Կրթություն
1998-2008թթ. - սովորել է Արմավիրի քաղաքի Վ.Բախշյանի անվան թիվ 2 միջնակարգ դպրոցում։

2008-2014թթ. - սովորել է Հայաստանի պետական տնտեսագիտական համալսարանի Ինֆորմատիկայի և վիճակագրության ֆակուլտետի` կառավարման տեղեկատվական համակարգեր մասնագիտությամբ։

## Աշխատանք
2014-2017 թթ. աշխատել է «ՖԻՆՔԱ» ունիվերսալ վարկային կազմակերպությունում, որպես Արմավիր մասնաճյուղի մասնագետ։

2017-2018 թթ. հունվար ամիսը աշխատել է «Ադմաքս» ՍՊԸ-ում, որպես կոմերցիոն մենեջեր։

2018թ. փետրվար ամսից մինչև հունիս ամիսը աշխատել է «ՄՈԳՈ» ՈՒնիվերսալ վարկային կազմակերպությունում, որպես Կենտրոն մասնաճյուղի մասնագետ։
Հայաստանի Հանրապետության վարչապետ Նիկոլ Փաշինյանի՝ 2018 թվականի հունիսի 27-ի 836-Ա որոշմամբ նշանակվել է Արմավիրի մարզի Արմավիր համայնքի ղեկավարի պաշտոնակատար։ Հոկտեմբերի 21-ին տեղական ինքնակառավարման մարմինների ընտրություններում ընտրվել է Արմավիրի քաղաքապետի պաշտոնում։ 2021 թվականի դեկտեմբերի 5-ին կայացած ՏԻՄ ընտրություններում գլխավորել է ՔՊ ցուցակը և ընտրվել Արմավիր համայնքի ղեկավար։ 2024 թվականի հունվարի 11-ին ՀՀ կառավարության N42-Ա որոշմամբ նշանակվել է ՀՀ Արմավիրի մարզպետ։ ՀՀ կառավարության 2024 թվականի նոյեմբերի 20-ի որոշմամբ ազատվել է ՀՀ Արմավիրի մարզպետի պաշտոնից։

ՀՀ նախագահի 2024 թվականի նոյեմբերի 21-ի թիվ ՆՀ-366-Ա հրամանագրով նշանակվել է Տարածքային կառավարման և ենթակառուցվածքների նախարար։
## Այլ տվյալներ
2009-2011 թթ. ծառայել է ՀՀ զինված ուժերում: 

Քաղաքացիական պայմանագիր կուսակցության անդամ է։

Ամուսնացած է, ունի 3 երեխա։

## Ծանոթագրություններ

## Աղբյուրներ
*Համայնքի ղեկավար ԴԱՎԻԹ ԽՈՒԴԱԹՅԱՆ

Կատեգորիա:Հայ տնտեսագետներ
Կատեգորիա:Հայ քաղաքական գործիչներ
Կատեգորիա:ՀՀ գործող նախարարներ
Գունար Կրոլլիս

**Գունար (Գունարս) Կրոլլիս** (, ), խորհրդային և լատվիացի գծանկարիչ։ Լատվիական ԽՍՀ ժողովրդական նկարիչ։

## Կենսագրություն

Ծնվել է 1932 թվականի հունիսի 23-ինմ Ռիգայում։ Կինը կերամիկական նկարիչ Իզաբելլա Կրոլլեն էր։

Ավարտել է Ռիգայի Յա. Ռոզենտալի անվան գեղարվեստի միջնակարգ դպրոցը (1953) և Լատվիայի գեղարվեստի ակադեմիայի գծանկարչություն բաժինը (1960)։

Որպես նկարիչ աշխատել է Զվայգզնե ամսագրում (1960-1965)։ 1975 թվականից եղել է Լատվիայի գեղարվեստի ակադեմիայի ուսուցիչ, օֆորտային արվեստանոցի ղեկավար (1990 թվականից), պրոֆեսոր (1987), արվեստի մագիստրոս (1992)։

Եղել է Լատվիայի նկարիչների միության անդամ (1963 թվականից), ԽՍՀՄ գեղարվեստի ակադեմիայի թղթակից անդամ (1988), Ռուսաստանի գեղարվեստի ակադեմիայի արտասահմանյան անդամ (1992)։

## Ստեղծագործություն
Ցուցահանդեսներին մասնակցել է 1956 թվականից։ Աշխատում է հաստոցավոր գրաֆիկի ոլորտում` վիմագրություն, լինոգրավյուր և օֆորտ, հաստոցավոր գեղանկարչություն` ջրաներկով, յուղաներկով և ակրիլային ներկերով։ Նկարազարդել է ավել քան 100 գիրք։ Նախագծել է «Լատվիայի հանզեյան քաղաքներ» մետաղադրամների ձևավորումը և պատկերազարդումը։ «Ժամանակի երկու գույնը» գրքի հեղինակն է։

Առավել հայտնի աշխատանքներից են` «Իմ Ռիգան» (1966), «Սկիզբ» (1967), «Ամառային հպում» (1978), «Կոնդորի նշանի տակ» (1985), «Աշտարակ», «Լաբիրինթոս» (1990-1991), «Թագավորական այգիներ» (1996), «Հարյուրամյա Ռիգան» (1999), «Որմնանկարներ» (2003) կտավները։

## Մրցանակներ
* Լատվիական ԽՍՀ արվեստի վաստակավոր գործիչ (1971)
* Լատվիական ԽՍՀ ժողովրդական նկարիչ (1979)
* Համամիութենական Լենինյան Կոմերիտմիության մրցանակ` խորհրդային երիտասարդության վերաբերյալ մի շարք գրաֆիկական աշխատանքների ստեղծման համար (1967)
* Լատվիական ԽՍՀ պետական մրցանակի դափնեկիր արվեստի բնագավառում` «Լիդումսի» կոլտնտեսության աշխատավորներին նվիրված եռածալիկ նկարի և 1980-1982 թվականներին այլ աշխատանքների ստեղծման համար(1982)
* Նիդերլանդներում Մաստրիխտսկի գրաֆիկական բիեննալի առաջին մրցանակ (1994)
* Լատվիայի նկարիչների միության ոսկե մեդալ (1999)
* Աշխատանքային կարմիր դրոշի շքանշան
* Մեդալներ

## Ծանոթագրություններ

## Գրականություն
* Gunārs Krollis. Rīga, 1968 
* Māksla un arhitektūra biogrāfijās. Atb. red. A. Vanaga — Rīga, 2000 

## Արտաքին հղումներ
* Интервью Г. Кроллиса газете «Час»

Կատեգորիա:Խորհրդային նկարիչներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:ԽՍՀՄ նկարիչների միության անդամներ
Կատեգորիա:Լատիշ նկարիչներ
Գիրտ Վիլկս

**Գիրտ Վիլկս** (, ), խորհրդային և լատվիացի նկարիչ։
Լատվիական ԽՍՀ ժողովրդական նկարիչ։

## Կենսագրություն
Ծնվել է 1909 թվականի հունվարի 1-ին, Դուրբեից եկած դարբինների ընտանիքում։

1936-1940 թվականներին սովորել է Լիեպայի գեղարվեստի ստուդիայում, այնուհետև` Լատվիայի համալսարանի ճարտարապետական ֆակուլտետում, որտեղ նկարիչ Վիլհելմ Պուրվիտի ղեկավարությամբ ուսումնասիրել է արվեստի տարբեր դիսցիպլիններ։

1930-ական թվականների կեսերին Վիլկսն սկսել է բեմանկարներ նկարել Ռիգայի տարբեր թատրոններում, իսկ 1937 թվականին ինքնուրույն կատարել է իր առաջին բեմանկարները` աշխատելով Գեղարվեստի թատրոնի Փոքր անսամբլում։

1940 թվականից աշխատել է Ռիգայի գեղարվեստի թատրոնում։ 1947 թվականին նշանակվել է Գեղարվեստի թատրոնի գլխավոր դեկորատոր։

1946 թվականին նկարազարդել է իր առաջին գիրքը` «Ես սպիտակ շարֆ նետեցի ուսերիս» ժողովրդական երգը։

Գիրտ Վիլկսը նաև աշխատել է մոնումենատալ գեղանկարչության ոլորտում` զբաղվելով հյուրանոցների և պանսիոնատների ներքին ձևավորմամբ։ Մոսկվայի մետրոյի «Րիժսկի» կայարանը ձևավորվել է Վիլկսի կողմից։ «Լատվիական կարմիր նետերը» վիտրաժների հեղինակն է։

Մահացել է 1983 թվականի ապրիլի 11-ին։

## Ծանոթագրություններ

## Արտաքին հղումներ
* Լատվիայի նկարիչները. Գիրտ Վիլկս
* Вилкс Гирт Андреевич

Կատեգորիա:Լատիշ նկարիչներ
Կատեգորիա:Պատվո շքանշանի ասպետներ (ԽՍՀՄ)
Ասո Թավիթյան

**Ասատուր Օհաննեսի Թավիթյան** (, Ասո O. Թավիթյան, ), հայազգի բարերար, արվեստի հավաքորդ, *Syncsort*-ի համահիմնադիր և նախկին գործադիր ղեկավար։ «Թավիթյան» հիմնադրամի միջոցով աջակցել է գիտական-ակադեմիական ծրագրերի, դրամաշնորհների, թանգարանների և այլն։  Պաշտոններ է զբաղեցրել նաև Կարնեգի Մելոն համալսարանում, Կարնեգի հիմնադրամը հանուն միջազգային խաղաղության կազմակերպությունում և Ֆրիկի հավաքածու թանգարանում և այլն։
մինի

## Կենսագրություն
Ասո Թավիթյանը ծնվել է 1940 թվականին, Բուլղարիայում, 1915 թվականին Հայոց ցեղասպանությունը վերապրած հայերի ընտանիքում։ 19 տարեկանում Թավիթյանը մեկնել է Բեյրութ, հաճախել Հայկազյան համալսարան, սովորել անգլերեն։ 1961 թվականին, որպես փախստական, տեղափոխվել է Նյու Յորք, ԱՄՆ, և նույն տարվա սեպտեմբերին կրթաթոշակ ստանալով, սովորել Կոլումբիայի համալսարանում։ 1964 թվականին ստացել է միջուկային ֆիզիկայի բնագավառի բակալավրի աստիճան, 1966 թվականին՝ մագիստրոսի աստիճան։ Դոկտորական թեզի փոխարեն, համակուրսեցիների հետ հիմնադրել է *Syncsort* տեխնոլոգիական ստարտափը և շուրջ 32 տարի ղեկավարել այն մինչև 2008 թվականը։

### Գործարարություն
Ի սկզբանե Թավիթյանը պետք է գիտնական դառնար, սակայն միջուկային ֆիզիկայի դոկտորական ատենախոսության վրա աշխատելիս հրաժարվել է գիտական ծրագրից։ Փոխարենը, նա համակուրսեցիների հետ հիմնադրել է տեխնոլոգիական ''Syncsort'' ընկերությունը և 1975 թվականին դարձել է կազմակերպության գլխավոր գործադիր տնօրեն։ 2008 թվականին Թավիթյանն ունեցել է ընկերության 85 % բաժնեմաս։ Նույն տարում նա ընկերության 70 %-ը վաճառել է ներդրողներին, 2013 թվականին՝ մնացած 15 %-ը վաճառել է ընկերությանը և շարունակել է զբաղվել բարեգործությամբ՝ կրթության, արվեստների ու հումանիտար այլ ուղղություններով։

''Syncsort'' ընկերությունում 1975-2008 թվականներին իր կառավարման շրջանում մեծ հաջողությունների համար երախտագիտություն ընկերության բաժնետերերի նիստերի դահլիճը անվանակոչվել է Ասո Թավիթյանի անունով։

### «Թավիթյան» հիմնադրամ
1995 թվականին Ասո Դավիթյանը հիմնադրել է «Թավիթյան» հիմնադրամը, որը նվիրատվություններ է անում Հայաստանի, Արցախի և Միացյալ Նահանգների գիտական, մշակութային և կրոնական հաստատություններին։ Հիմնադրամի գործունեության կիզակետում հայ և բուլղարացի երիտասարդների համար կրթական ծրագրերի ֆինանսավորումն է՝ կրթաթոշակների միջոցով։ «Թավիթյան» հիմնադրամի միջոցով Հայաստանից բազմաթիվ երիտասարդներ իրենց բարձրագույն կրթությունն են շարունակել ԱՄՆ Թաֆթս համալսարանի Իրավունքի և դիվանագիտության Ֆլետչերի դպրոցում։

## Պարգևներ
* Պատվո շքանշան, 2017
*Թաֆթս համալսարանի հանրային ծառայության դոկտոր

## Ծանոթագրություններ

## Գրականություն
* Oral History of Aso O. Tavitian (PDF), Johnson, Luanne (June 6, 1998),  Computer History Museum.

Կատեգորիա:Հայ բարերարներ
Կատեգորիա:Կոլումբիայի համալսարանի շրջանավարտներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Հայ գործարարներ
Կատեգորիա:Հայ հավաքորդներ
Ջամիլա Աֆղանի

**Ջամիլա Աֆղանի** (*Jamila Afghani*, ), աֆղանացի ֆեմինիստ, խաղաղարար և կանանց իրավունքների ու կրթության ակտիվիստ, 2022 թ․ «Ավրորա» մրցանակի դափնեկիր։ Նա հանդիսանում է «Նուր» կարողությունների զարգացման կազմակերպության նախագահ և «Աֆղանստանի կանանց ցանց» (*AWN*) գլխամասային կազմակերպության գործադիր անդամ։

2022 թ․ արժանացել է «Ավրորա» համաշխարհային մարդասիրական ամենամյա յոթերորդ մրցանակին։

## Կենսագրություն
Երեխա ժամանակ Ջամիլա Աֆղանին շատ թույլ երեխա է եղել և տառապել է պոլիոմելիտով, որի բարդությունների պատճառով ստիպված է եղել հենակներ օգտագործել։ 
14 տարեկան հասակում՝ Աֆղանական պատերազմի ժամանակ, գլխի շրջանում հրազենային վնասվածք է ստացել, որից հետո երկար տարիներ գամված է եղել անկողնում։ Աֆղանին լքել է Քաբուլը Աֆղանստանում քաղաքացիական պատերազմի ժամանակ։ Նրա ընտանիքը փախել է Պակիստան՝ Փեշավար։ Տեղի համալսարանը հաջողությամբ ավարտելուց հետո Ջամիլան աշխատանքի է անցել Պակիստանում գործող աֆղանական փախստականների ճամբարներում` որպես սոցիալական աշխատող։ Բացի հիմնական գործունեությունից, նա ուսումնասիրել է արաբերեն և Ղուրանի դասեր է սովորեցրել այն կանանց, ովքեր չէին կարողանում կարդալ և գրել, հետագայում նա դարձել է հաֆիզ։ Թալիբանի անկումից հետո Ջամիլա Աֆղանին վերադարձել է Աֆղանստան, որտեղ հիմնել է «Նուրի» կարողությունների զարգացման կազմակերպությունը (NECDO), որը մինչ օրս օգնում է պայքարել մուսուլման կանանց անգրագիտության դեմ։

«Նուր» կենտրոնի համակարգը գործում է իսլամի կանոնների հիման վրա և ուղղված է գրագիտության, անգլերենի, տնտեսագիտության, մարդու իրավունքների և գենդերային անհավասարության արագացված ուսումնասիրությանը` «Մենք բոլորս մի ընդհանուր բան ունեինք, որ ունեն բոլոր մուսուլմանները՝ Ղուրանը և Հադիսը»։ Չնայած այն հանգամանքին, որ կենտրոնի ստեղծման ընթացքում Աֆղանին խնդիրներ է ունեցել իմամների հետ, որոնք պնդում էին, որ կինը չպետք է լիարժեք կրթություն ստանա, նա կարողացավ ապացուցել, որ Ղուրանում դրա մասին ոչ մի հիշատակություն չկա։ 2009 թվականին «Հոգևոր հավասարության կանանց իսլամական նախաձեռնություն» հասարակական կազմակերպության հետ միասին նա մշակել է «դասընթացներ իմամների համար՝ հաշվի առնելով գենդերային առանձնահատկությունները»` սկսելով 25 հոգանոց դասընթացներից։ 2015 թվականին մասնակիցների թիվը հասել է 6000-ի։ Իրենց ուրբաթ օրվա քարոզներում իմամներն առաջին անգամ աղոթել են կանանց հարգանքի և նրանց կրթության հնարավորության մասին։ Ջամիլա Աֆղանին մարտահրավեր նետեց ավանդույթներին՝ նշելով, որ մարդիկ հաճախ չեն կարողանում տարբերակել կրոնի դերը հնագույն մշակութային ավանդույթներից և քաղաքականությունից։

Մինչ օրս նա հանդես է գալիս իսլամի խաղաղ մեկնաբանման օգտին և ակտիվորեն պաշտպանում է կանանց, հաշմանդամների և անօթևանների իրավունքները։
2008 թվականին նրան շնորհվել է «Տանենբաում» մրցանակ խաղաղապահ առաքելության համար։ 2017 թ․ առաջադրվել է «Ավրորա» մարդասիրական մրցանակին։ 2021 թ. Ջամիլա Աֆղանին երկրորդ անգամ առաջադրվեց «Ավրորա» մրցանակին և 2022 թ․ ճանաչվեց «Ավրորա» համաշխարհային մարդասիրական մրցանակի դափնեկիր։

## Ծանոթագրություններ

## Արտաքին հղումներ
* Noor Educational and Capacity Development Organization (NECDO)

Կատեգորիա:Աֆղան ֆեմինիստներ
Կատեգորիա:Փեշավարի համալսարանի շրջանավարտներ
Կատեգորիա:Աֆղան կին հասարակական գործիչներ
Կատեգորիա:Հաշմանդամություն ունեցող աֆղաններ
Կատեգորիա:Կանանց իրավունքների իրավապաշտպաններ
Battle Studies

***Battle Studies***, ամերիկացի ռոք երաժիշտ Ջոն Մեյերի չորրորդ ստուդիական ալբոմը, որը թողարկվել է 2009 թվականի նոյեմբերի 17-ին Columbia Records լեյբլում։ Համապրոդյուսերները եղել են Ջոն Մեյերն ու Սթիվ Ջորդանը։ Սկավառակն զբաղեցրել է ամերիկյան Billboard 200 հիթ-շքերթի առաջին հորիզոնականին և առաջադրվել «Գրեմմի» մրցանակի *Լավագույն վոկալային փոփ-ալբոմ* անվանակարգում։

## Ալբոմի մասին
Դեռ թողարկվելուց առաջ ալբոմն արժանացել է դրական և միջին արձագանքների երաժշտական քննադատների և առցանց հրատարակությունների կողմից (ընդհանուր՝ 64/100 Metacritic կայքից), ինչպիսիք են՝ *[[Mojo (magazine)|Mojo]]*, Allmusic, *[[The Boston Globe]]*, *[[Hot Press]]*, Sputnikmusic, *[[Entertainment Weekly]]*, Robert Christgau (MSN Music), *[[The Independent]]*, *[[Los Angeles Times]]*, *[[Chicago Sun-Times]]*, *[[The Guardian]]*, *[[The Village Voice]]*, *[[The New York Times]]*, *[[USA Today]]*։

Ալբոմն ամերիկյան ''Billboard'' 200 հիթ-շքերթում նորամուտը կատարել է առաջին հորիզոնականում՝ թողարկման առաջին շաբաթում ունենալով 286 000 օրինակի վաճառք։ Երկրորդ շաբաթում վաճառվել է ալբոմի ևս 93 000 օրինակ։ Մինչ 2010 թվականի ապրիլ ընդհանուր տպաքանակը կազմել է 880 000 պատճեն Միացյալ Նահանգներում։ 2010 թվականի հուլիսի 29-ին *Battle Studies* ալբոմն ավելի քան 1 մլն օրինակ տպաքանակով հավաստագրվել է պլատինե կարգավիճակով Ձայնագրող ընկերությունների ամերիկյան ասոցիացիայի () կողմից։

Ալբոմն առաջադրվել է «Գրեմմի» մրցանակի *Լավագույն վոկալային փոփ-ալբոմ* անվանակարգում։

## Երգացանկ
Բացի նշվածներից, մյուս բոլոր երգերի տեքստերի հեղինակը Ջոն Մեյերն է։
# «Heartbreak Warfare» — 4:30
# «All We Ever Do is Say Goodbye» — 4:35
# «Half of My Heart» (Թեյլոր Սվիֆթի մասնակցությամբ) — 4:10
# «Who Says» — 2:56
# «Perfectly Lonely» — 4:28
# «Assassin» — 5:14
# «Crossroads» (Robert Johnson) — 2:29
# «War of My Life» — 4:15
# «Edge of Desire» — 5:32
# «Do You Know Me» — 2:30
# «Friends, Lovers or Nothing» — 5:59
;iTunes bonus track version
# «I'm on Fire» (Բրյուս Սպրինգստին) — 2:52

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Ծանոթագրություններ

Կատեգորիա:Ջոն Մեյերի ալբոմներ
Կատեգորիա:Billboard 200 գլխավորած ալբոմներ
Nana Tafregya Pallbearers

**Nana Tafregya Pallbearers**, գանայական հուղարկավորության բյուրո։ Հիմնադրվել է Բենջամին Այդուի (Benjamin Aidoo) կողմից։

## Կրելու մեթոդը
Բյուրոն հայտնի է նրանով, որ իր կողմից կազմակերպված հուղարկավորությունների ընթացքում դագաղակիրները իրականացնում են իրենց աշխատանքը, կատարելով զանազան խորեոգրաֆիկ շարժումներ և պարեր։

Ընկերությունը ձեռք է բերել համաշխարհային ճանաչվածություն COVID-19 համավարակի ընթացքում, երբ հուղարկավորություններից մեկի տեսագրությունը դարձել է համացանցային մեմ։

## Ծանոթագրություններ

Կատեգորիա:Հուղարկավորության սովորույթներ
Կատեգորիա:Մահը Գանայում
Կատեգորիա:Մահվան հետ առնչվող մասնագիտություններ
Կատեգորիա:Քրիստոնեություն և մահ
Նատալյա Գլան

**Նատալյա Ալեքսանդրովնա Գլան** (ի ծնե՝ **Ռժեպիշևսկայա**, , ), խորհրդային խորեոգրաֆ, պարուհի, դերասանուհի։ Որպես խորեոգրաֆ 1920-ական թվականներին ստեղծել է էստրադային նոր պար, որում միավորել է շարժումների գրոտեսկային պատկերը կենցաղային ժեստերի հետ։ Աշխատել է իր ժամանակի խոշորագույն թատերական ռեժիսորների հետ, ինչպես Ալեքսանդր Թաիրովը, Վսևոլոդ Մեյերխոլդը, Բորիս Պոկրովսկին։

## Կենսագրություն
Նատալյա Ռժեպիշևսկայան ծնվել է 1904 թվականի հունվարի 4-ին (17) Խարկովում, հայտնի ճարտարապետ Ալեքսանդր Ռժեպիշևսկու ընտանիքում։ Զբաղվել է բազմաթիվ պարային ստուդիաներում, այդ թվում Լև Լուկինի ստուդիայում։ Որպես խորեոգրաֆ Նատալյա Գլանի առաջնելույթը կայացել է 1924 թվականին Ֆրեդերիկ Շոպենի երաժշտությամբ պարային ելույթների համերգային ծրագրով Մոսկվայի Կամերային թատրոնի բեմում։ Իր առաջին բեմադրության մեջ Գլանն օգտագործել է պլաստիկ պարի և էքսցենտրիզմի միջոցները։ Այդ պարերից մի քանիսը հետագայում տեղափոխվել են էստրադա։

Ընդունելով Նիկոլայ Ֆորեգարի ոճաբանությունը՝ Բեմական արվեստի տեխնիկումի խորեոգրաֆիկ բաժանմունքում կայացած Յուրի Միլյուտինի երաժշտությամբ «Իվան Մալյար և չորս պճնամոլներ» պարային ներկայացման մեջ Նատալյա Գլանը որոշ պարային սատիրիկ, պամֆլետային տեսարաններում ներառել է ժամանակակից փողոցի տեսակներ՝ առևտրականներ, ոստիկաններ, անապաստաններ։

Նատալյա Գլանը բեմադրել է պարեր Ալեքսանդր Թաիրովի «Ցերեկ և գիշեր» (1926), «Սերը ծփիների տակ» (1926) ներկայացումների համար և ստեղծել է Վլադիմիր Մայակովսկու պիեսի հիման վրա Վսևոլոդ Մեյերխոլդի «Փայտոջիլ» ներկայացման պլաստիկան (1929)։ 1930-ական թվականների սկզբին աշխատել է Մոսկվայի և Լենինգրադի մյուզիք հոլերում։ Գլանը բեմադրել է պարեր «Ինչպես 14-րդ դիվիզան գնաց դրախտ», «Կրկեսի գմբեթի տակ» և այլ ներկայացումների համար։

Գլանի պարերին, ինչպես նշել է Նատալյա Շերեմետևսկայան, հատուկ են «շարժումների սուր գրոտեսկային պատկերը կենցաղային ժեստերի համադրությամբ»։ Նա «ժխտել է պարային տեխնիկան որպես ինքնանպատակ՝ ձգտելով ենթարկել այն բեմական պատկերավորությանը»։

1926 թվականին Նատալյա Գլանը գլխավոր դեր է խաղացել իր ամուսին Բորիս Բառնետի առաջին և Ֆյոդոր Օցեպի «Միսս Մենդ» ֆիլմում։

Ինչպես և իր քույրը՝ Գալինա Շախովսկայան, Նատալյա Գլանը մտերիմ է եղել Լյուբով Օռլովայի հետ։

Մահացել է 1966 թվականի սեպտեմբերի 12-ին Մոսկվայում։ Աճյունասափորը թաղվել է Նոր Դոնյան գերեզմանատանը։

## Ընտանիք
* Հայրը՝ Ալեքսանդր Իվանովսկի Ռժեպիշևսկի (1879—1930), ռուս և խորհրդային ճարտարապետ։
* Քույրը՝ Գալինա Ալեքսանդրովնա Շախովսկայա (ի ծնե՝ *Ռժեպիշևսկայա*, 1908—1995), խորհրդային պարուհի, բալետմեյստեր։
* Ամուսին (ամուսնալուծված)՝ Բորիս Բառնետ (1902—1965), խորհրդային կինոռեժիսոր և դերասան։

## Ծանոթագրություններ

## Գրականություն
* 
* 

## Արտաքին հղումներ

* 

Կատեգորիա:Խորհրդային դերասանուհիներ
Կատեգորիա:Խորհրդային պարուհիներ
Կատեգորիա:Նոր Դոնսկի գերեզմանատանը թաղվածներ
Կատեգորիա:Պարուսույցներ
PageDefrag

**PageDefrag**, անվճար ծրագիր նախատեսված 32 բիթային Microsoft Windows օպերացիոն համակարգի համար։ Ծրագիրը մշակվել է Sysinternals-ի կողմից, իսկ հետո ձեռք է բերվել Microsoft Corporation-ի կողմից։

PageDefrag-ը նախատեսված է համակարգի գրանցամատյանի ֆայլերի դեֆրագմենտանցիայի, վիրտուալ հիշողության քնած ռեժիմի համար, որը միանում է այն ժամանակ երբ համակարգը մտնում է քնի ռեժիմ։

PageDefrag-ը ունակ է աշխատել հրամանի տողից։

## Հրամանի տողից թողարկելու կարգավորումներ
* -e — դեֆրագմենտացիյա ամեն բեռնման ժամանակ
* -o. — մեկանգամյա դեֆրագմենտացիյա
* -t — ժամանակի հետ հաշվարկ

## Տես նաև
* Defraggler

## Արտաքին հղումներ
* PageDefrag-ի պաշտոնական կայք
* 

Կատեգորիա:Վինդոուզի ծրագրային ապահովում
Իրանա-ղազախական հարաբերություններ

**Իրանա-ղազախական հարաբերություններ,** երկկողմ դիվանագիտական հարաբերություններ Իրանի և Ղազախստանի միջև։

## Պատմություն
1992 թվականի հունվարի 29-ին հաստատվել են դիվանագիտական հարաբերություններ երկու երկրների միջև։

Երկկողմ հարաբերությունների օրակարգում կարևորագույններից մեկը Կասպից ծովի բաժանման հարցն է, որը հատկապես թեժ քննարկումների առարկա է դարձել Խորհրդային Միության փլուզումից հետո։

## Տնտեսական համագործակցություն
Ղազախստանի արտաքին գործերի նախարարության տեղեկատվության համաձայն՝ 2014 թվականին երկրների միջև ապրանքաշրջանառությունը կազմել է ավելի քան 987,1 միլիոն ԱՄՆ դոլար։ Տնտեսական համագործակցությունն ընթանում է հիմնականում արդյունաբերության և տրանսպորտի ոլորտներում։

Երկրների միջև համագործակցության խոշորագույն նախագծերից է դարձել Ղազախստան-Թուրքմենստան-Իրան երկաթուղին, որը կրճատել է այդ ուղղությամբ ուղևորվող գնացքների երթուղիները։

Ասիական երկրների առևտրային հարաբերությունների զարգացման վրա բացասական ազդեցություն են ունեցել ամերիկյան պատժամիջոցները, որոնք, մասնավորապես, սահմանափակում են ապրանքների արտահանման և ներմուծման ոլորտում գործունեությունը։

## Դեսպանատներ
1993 թվականից Թեհրանում գործում է Իրանում Ղազախստանի դեսպանատունը։ 2007 թվականից գործում է նաև Ղոլեստան նահանգի վարչական կենտրոնում գտնվող Գորգանում գլխավոր հյուպատոսությունը, որտեղ բնակվում են մեծ թվով իրանցի ղազախներ։

Աստանայում բացվել է Ղազախստանում Իրանի դեսպանատունը, Ակտաույում և Ալմաթիում կան գլխավոր հյուպատոսություններ։

## Ծանոթագրություններ

Կատեգորիա:Իրանի երկկողմ հարաբերություններ
Կատեգորիա:Ղազախստանի երկկողմ հարաբերություններ
Շոտլանդական գիրք

մինի|աջից|250px|Շոտլանդական գրքի հատված`Բանախի, Մազուրի ու Ուլամի խնդիրներով
[մինի|աջից|250px|Շոտլանդական գրքի հատված՝ Հուգո Շտայնհաուզի և [Ջոն ֆոն Նոյմանի խնդիրներով]]
**Շոտլանդական գիրք** կամ **Շկոցկա գիրք** (), հաստ տետր, որ ձեռք է բերել լեհ մաթեմատիկոս Ստեֆան Բանախի կինը։ Բանախը ժամանակակից ֆունկցիոնալ վերլուծության, ինչպես նաև Լվովի մաթեմատիկական դպրոցի (1935) հիմնադիրներից է։ Պրոֆեսորի ուսանողներից ամեն մեկը, ով ցանկացել է նրանից խնդիր ստանալ, ստացել է չլուծված մաթեմատիկական խնդիրներ ու գրառել 1935-1941 թվականներին։ Բարձրացված խնդիրների հեղինակները, որոնց թվում եղել են լեհ և արտասահմանյան ականավոր գիտնականներ (նրանց թվում է եղել, օրինակ, Ստանիսլավ Ուլամը), որպես կանոն, սահմանում էին մրցանակներ խնդիրների լուծման դեպքում։

## Պատմություն
[մինի|ձախից|200px|Պրոֆեսոր [Ստանիսլավ Մազուրը շվեդ մաթեմատիկոսին է հանձնում մրցանակը` կենդանի սագին, «Շոտլանդական գրքի» մի խնդիրը լուծելու համար]]
Գրքի մեջ ընդգրկվել է 193 խնդիր, որտեղ բացի ֆուկցիոնալ վերլուծության բարդ հիմնախնդիրներից եղել են նաև պարզ գլուխկոտրուկներ։ «Շոտլանդական գիրքը» պահվել է «Շոտլանդական սրճարանի» բարմենի կամ հանդերձապահի մոտ։ «Շոտլանդական սրճարանը», ուր ավանդաբար հավաքվում էին Լվովի մաթեմատիկոսները, հիմք է դարձել այսպես կոչված «մաթեմատիկական շոտլանդական դպրոցի» անվանման։ Գիրքը կարող էր տրվել ցանկացած հաճախորդի, ով կպահանջեր այն։

Ստանիսլավ Մազուրը պատերազմի նախաշեմին` 1939 թվականի ամռանը, Ստանիսլավ Ուլամի հետ Լվովում շարունակել է պահել «Շոտլանդական գիրքը»` այն թաքցնելով արկղիկի մեջ և թաղելով Լվովի մերձակայքում գտնվող ֆուտբոլի դաշտի դարպասների մոտ։ Պատերազմն ավարտելուց հետո Ումաը ստացել է գրքի կրկնօրինակը։

Մեկ այլ տարբերակի համաձայն` 1945 թվականին՝ պատերազմի ավարտից հետո, Ս. Բանախի այրին դեպի Լեհաստան հայրենադարձության ժամանակ ձեռագրերն իր հետ տարել է Վարշավա։

Շոտլանդական գիրքը ներկայումս գտնվում է Ստեֆան Բանախի հետնորդների նմոտ, որոնք ապրում են Գերմանիայում։

Շոտլանդական նգրքի ավանդույթները շարունակվել են պատերազմի ավարտից հետո ևս, և Վրոցլավում 1945-1958 թվականներին հիմնադրվել է «Նոր շոտլանդական գիրքը»։

## Ծանոթագրություններ

## Արտաքին հղումներ
* Księga Szkocka w plikach
* Józef Kozielecki,  Банах, гений из Львова
* Stan Ulam, The Scottish Book: Preface
* «Շոտլանդական գրքի անգլերենեն թարգմանություն» (PDF)  (2,97 MB)

Կատեգորիա:Գրական ստեղծագործություններ այբբենական կարգով
Կատեգորիա:Լվովի պատմություն
Կատեգորիա:Մաթեմատիկական գլուխկոտրուկներ
Կատեգորիա:Մաթեմատիկայի պատմություն
Վալերի Ալեքսեև (գրող)

**Վալերի Ալեքսեև** (, ), ռուս գրող և ուսուցիչ։

## Կենսագրություն
Վալերի Ալեքսեևը ծնվել է 1939 թվականի նոյեմբերի 5-ին, Լենինգրադի մարզի Սոշիխինսկի շրջանի Նիկոլսկոյե գյուղում։ Մանկուց հետաքրքրվել է գրականությամբ։

Աշխատել է որպես տեխնիկա-գեոդեզիստ Կարելիայում։

1961 թվականին ավարտել է Վ. Լենինի անվան Մոսկվայի մանկավարժական ինստիտուտի պատմա-բանասիրական ֆակուլտետը, որից հետո ռուսաց լեզու է դասավանդել դպրոցներում և  Մոսկվայի ժողովուրդների բարեկամության համալսարանում։

1970 թվականից եղել է ԽՍՀՄ գրողների միության անդամ։

Խորհրդային Միության փլուզումից հետո մեկնել է Գերմանիա։ Ըստ չճշտված տվյալների գրողը մահացել է Բոխում քաղաքում, 2008 թվականին։

## Ստեղծագործություն
Արձակում կարևորել է կենցաղային իսկությունը և ֆանտաստիկայի տարրերը, քաղաքային մտավորականության կյանքը, անձի ձևավորման, բարոյական կոնֆլիկտների խնդիրները։   
Ալեքսեևի հետաքրրքությունների շրջանակը լայն է և տարաբնույթ։ Մանկապատանեկան պատմվածքներից ու վիպակներից բացի գրել է նաև հեղափոխական հայտնի գործիչների կենսագրություններ, որոնցից են «Հավերժ ժպիտ», «Մոխրագույն սեպտեմբեր» ստեղծագործությունները, թողարկել է Մոսկվայի վերաբերյալ ուղեցույցներ և զրուցարաններ։

Վ. Ալեքսեևը ստեղծագործությունները թարգմանվել են բուլղարերեն, իսպաներեն, գերմաներեն, լեհերեն։

##### Ընտիր երկեր
* Լուսավոր անձնավորություն, 1968 թվական
* Ֆլինտի մարդիկ, 1969 թվական
* Քաղաքային պատմություններ, 1971 թվական
* Յոթերորդ ցանկություն, 1971 թվական
* Քարայծներ և այլն... Պատմվածքներ և վիպակներ, 1973 թվական
* Բաց դաս, 1974 թվական
* Հավերժ ժպիտ, 1974 թվական
* Խրատական արձակ, 1978 թվական
* Գույնզգույն մայրցամաքներ, 1981 թվական
* Մոխրագույն սեպտեմբեր, 1982 թվական
* Հիանալի երկտարեցին, 1983 թվական
* Հադիպման վայրը, 1984 թվական
* Խաղեր ասֆալտի վրա, 1987 թվական
* Մեկնաբանություններ մանկության մասին, 1987 թվական
* Պատմվածքներ, 1989 թվական
* Անօրենի գործերը, 1998 թվական

## Ծանոթագրություններ

## Գրականություն
* Алексеев Валерий Алексеевич, Розова И. А., страницы 21—23

## Արտաքին հղումներ
* 
* 

Կատեգորիա:ԽՍՀՄ գրողների միության անդամներ
Կատեգորիա:Խորհրդային գրողներ
Կատեգորիա:Խորհրդային մանկավարժներ
Կատեգորիա:Ռուս գիտաֆանտաստիկ գրողներ
Կատեգորիա:Ռուս գրողներ
Կատեգորիա:Ռուս մանկավարժներ
Վալդիս Կալնրոզե

**Վալդիս Կալնրոզե**  (, ), լատվիացի և խորհրդային նկարիչ։ Լատվիական ԽՍՀ ժողովրդական նկարիչ։ Լատվիական ԽՍՀ պետական մրցանակի դափնեկիր (1980)։

## Կենսագրություն

Վալդիս Կալնրոզեն (մինչև 1961 թվականը` Վոլդեմեր Ռոզենբերգս) ծնվել է 1894 թվականի հունվարի 17-ին, Ռուսական կայսրության Կուրլյանդս նահանգի Գոլդինգեն քաղաքում (այժմ` Կուլդիգա քաղաք, Լատվիա) հացթուխ Կարլիս Ռոզենբերգի ընտանիքում։

Սովորել է Լիեպայսկի հիմնական դպրոցում, Ա. Ստունդայի գեղարվեստի ստուդիայում, ավարտել է Լատվիայի գեղարվեստի ակադեմիան (Վիլհելմ Պուրվիտի բնանկարչական արվեստանոցում, 1932)։

Իր կյանքի սկզբում փոխել է շատ մասնագիտություններ և աշխատատեղեր։ Որոշ ժամանակ աշխատել է Լիեպայսկի թատրոնում։ Առաջին համաշխարհային պատերազմի տարիներին նա ապրում էր որպես փախստական Սաարեմաա կղզում։ Վերադառնալով Լատվիա` նա մասնակցել է Անկախության պայքարին։

Եղել է Լատվիայի ստեղծագործական «Կանաչ ագռավ» միավորման գեղարվեստական բաժնի կազմում (1929)։ Եղել է Լատվիայի նկարիչների միության անդամ (1944-1952, վերականգնվել է 1957 թվականին)։ Լատվիական ԽՍՀ աևվեստի վաստակավոր գործիչ (1963) է, Լատվիական ԽՍՀ ժողովրդական նկարիչ (1970)։ Լատվիական ԽՍՀ պետական մրցանակակիր է (1980)։

Մահացել է 1993 թվականի ապրիլի 16-ին, Ռիգայում։ Թաղված է Լեսնոյ գերեզմանատանը։

## Ստեղծագործություն
Ցուցահանդեսների սկսել է մասնակցել 1928 թվականից։ Առարկաների պատկերման ժամանակ վիրտուոզ կերպով փոխանցել է նուրբ կոմպոզիցիաներ։ 1960-ական թվականներից աշխատել է մեծապես մարինայի ժանրում։

Առավել հայտնի աշխատանքներից են «Աշունը փոքրիկ քաղաքում», «Երեք եղբայր», «Աշնանը` գետի մոտ», «Հին Ռիգա», «Ծաղկման ժամանակ», «Վարդակակաչներ», «Վարդեր և կիտրոն», «Երեկոյան ժամ» կտավները։

## Ծանոթագրություններ

## Գրականություն

* *Ņefedova I.* Valdis Kalnroze. Rīga, 1980
* Māksla un arhitektūra biogrāfijās. Atb. red. A. Vanaga — Rīga, 2000

## Արտաքին հղումներ

* Биография и работы на сайте antonia.lv

Կատեգորիա:Լատիշ նկարիչներ
Կատեգորիա:Խորհրդային նկարիչներ
Կատեգորիա:20-րդ դարի նկարիչներ
Կատեգորիա:Լատիշ արվեստագետներ
Գրիգոր Սաթամյան

**Գրիգոր Սաթամյան** (), հայ դերասան, ռեժիսոր, թարգմանիչ։

## Կենսագրություն
Ծնվել է 1940 թվականի դեկտեմբերի 8-ին, Լիբանանի մայրաքաղաք Բեյրութում։ Կրթությունը ստացել է Հովակիմյան-Մանուկյան վարժարանում, ինչպես նաև Ամերիկյան համալսարանում։ Մասնագիտական կրթությունը ստացել է Լոնդոնի Բրիստալ Օլդ Վիկ և կինոարվեստի դպրոցներում, 1964-1968 թվականներին։ Բացի ուսում ստանալուց` մասնակցել է Լոնդոնի Հայ երիտասարդաց թատերախմբի և Արքունական թատրոնի ներկայացումներին։

1968-ից սկսել է աշխատել Բեյրութի հայ երիտասարդաց միության «Վահրամ Փափազյան» թատերախմբում։ Պ. Ֆազլյանից հետո թատերախումբն սկսել է ղեկավարել Սաթամյանը։ 1976 թվականին տեղափոխվել է Ամերիկա, որտեղ շարունակել է թատերական գործունեությունը։

Գրիգոր Սաթամյանի բեմական գործունեության 40-ամյակը նշվել է 2002 թվականին, Փասադինայում։ Գրիգոր Սաթամյանը Հայկական Բարեգործական Ընդհանուր Միության Արևմտյան Ամերիկայի գեղարվեստական ղեկավարն է և գաղութում գործող միակ կայուն «Սաթամյան» թատերախմբի գեղարվեստական ղեկավարը։

## Ստեղծագործական կյանք
Թատերական գործունեությունն սկսել է Բեյրութի Հայ երիտասարդաց միության «Վահրամ Փափազյան» թատերախմբում, նաև ղեկավարել է այն։ Անգլերենով բեմադրություններ է արել նաև Ամերիկյան համալսարանում։ Թատերախումբը 1972 թվականին մասնակցել է հյուրախաղերի Հայաստանում` Երևանում, Արտաշատում, Լենինականում, էջմիածնում և այլ վայրերում։ Բեմադրել է պիեսներ, որոնք շատ են սիրվել հանդիսատեսի կողմից։

1976 թվականին Սաթամյանը Լիբանանի քաղաքական իրադարձությունների պատճառով տեղափոխվել է Ամերիկա։ Նյու Յորքում, Բոստոնում, Դիտրոյթում, Ֆիլադելֆիայում կազմակերպել է տարբեր թատերախմբեր, անցկացրել է տարբեր հայերեն շաբաթական հեռուստահաղորդումներ վարել, խաղացել է տարբեր դերեր։ Ներկայացումներ է բեմադրել «Արտավազդ» թատերախմբի հետ։ Հյուրախաղերի է մասնակցել նաև Կանադայում։

### Դերեր
* «Ժայռ»՝ Արշակ
* «Ժորժ Դանդեն»՝ Քլեանդր 
* «Արջ»՝ Լուկա
* «Բազում աղմուկ վասն ոչնչի»՝ Բենեդիկտ
* «Կասկածը կնոջ մտքին մեջ»` Քամիյ
* «Մեծապատիվ մուրացկաններ»` Աբիսողոմ աղա
* «Չար ոգի»` Գիժ Դանիել

### Բեմադրած ներկայացումներ
* «Ստախոս կուզվի» («Պարոնյան» թատերախումբ, Բոստոն)
* «Հացագործին կինը» («Արտավազդ» թատերախումբ, Լոս Անջելես, Մհեր Մկրտչյանի մասնակցությամբ)
* «Մթին կատակերգություն» («Արտավազդ» թատերախումբ, Լոս Անջելես)
* «Տիկնոջ հանգուցյալ մայրը» («Արտավազդ» թատերախումբ, Լոս Անջելես)
* «Մեծ լռություն» («Արտավազդ» թատերախումբ, Լոս Անջելես)
* «Արդյոք ո՞վ է մեռնողը» («Արտավազդ» թատերախումբ, Լոս Անջելես)
* «Կորսված նամակ մը» («Արտավազդ» թատերախումբ, Լոս Անջելես)

## Պարգևներ
* 2017 թվական, նոյեմբերի 1` Սբ. Սահակ, Սբ. Մեսրոպ շքանշան

## Ծանոթագրություններ

Կատեգորիա:Հայ դերասաններ
Կատեգորիա:Հայ թարգմանիչներ
Կատեգորիա:Հայ ռեժիսորներ
Ղազախա-պակիստանական հարաբերություններ

**Ղազախա-պակիստանական հարաբերություններ**, երկկողմ դիվանագիտական հարաբերություններ Ղազախստանի և Պակիստանի միջև։

## Պատմություն
1991 թվականի դեկտեմբերի 20-ին Պակիստանը ճանաչեց Ղազախստանի անկախությունը։ 1992 թվականի փետրվարի 24-ին պաշտոնական դիվանագիտական հարաբերություններ հաստատվեցին Ղազախստանի նախագահ Նուրսուլթան Նազարբաևի Պակիստան կատարած պաշտոնական այցի ժամանակ։ 1994 թվականի նոյեմբերի 27-ին Իսլամաբադում բացվել Է Ղազախստանի դեսպանատունը։ 1995 թվականին Պակիստանի վարչապետ Բենազիր Բհուտոն իրականացրել է պատմության մեջ առաջին պետական այցը Ղազախստան։

2009 թվականին Պակիստանի և Ղազախստանի կառավարությունները աշխատանքային խումբ են ստեղծել երկրների միջև ապրանքաշրջանառության ավելացման հնարավորությունն ուսումնասիրելու համար։ 2015 թվականի օգոստոսի 26-ին Պակիստանի վարչապետ Նավազ Շարիֆը պաշտոնական այց է կատարել Աստանա, որտեղ հանդիպում է ունեցել Ղազախստանի նախագահ Նուրսուլթան Նազարբաևի հետ։

## Առևտրային հարաբերություններ
Ղազախստանի արտաքին գործերի նախարարության տվյալներով՝ 2015 թվականին երկրների միջև ապրանքաշրջանառությունը կազմել է 29,9 միլիոն ԱՄՆ դոլար, իսկ Աստանայում Պակիստանի դեսպանատան տվյալներով՝ ապրանքաշրջանառության ծավալը կազմել է 34,37 միլիոն ԱՄՆ դոլար։ 2016 թվականին երկու երկրների միջև ապրանքաշրջանառության ծավալը նվազել է և կազմել 20,9 միլիոն ԱՄՆ դոլար։ Առևտրական հաշվեկշիռը Ղազախստանի օգտին չէ. Պակիստանից ապրանքների ներկրումն իրականացվել է 18,7 միլիոն ԱՄՆ դոլարի չափով, իսկ Ղազախստանն այդ երկիր է ուղարկել 2,2 միլիոն ԱՄՆ դոլարի ապրանք։ Պակիստանը Ղազախստան Է արտահանում՝ մանդարիններ, կարտոֆիլ, դեղորայք, տեքստիլ, հացահատիկային մշակաբույսեր, հրուշակեղեն և կաշվե արտադրանք։

## Ծանոթագրություններ

Կատեգորիա:Ղազախստանի երկկողմ հարաբերություններ
Կատեգորիա:Պակիստանի երկկողմ հարաբերություններ
Ադրբեջանի պետական անվտանգության ծառայություն

**Ադրբեջանի պետական անվտանգության ծառայություն** (), Ադրբեջանի պետական գործադիր մարմին, որն ստեղծվել է Ադրբեջանի պետական անվտանգության նախարարության հիմքի վրա։ Ծառայության պետն է գեներալ-գնդապետ Մադաթ Գուլիևը։

## Պատմություն
Ադրբեջանի պետական անվտանգության ծառայությունը ստեղծվել է 2015 թվականի դեկտեմբերի 14-ին որպես Ադրբեջանի պետական անվտանգության նախարարությանը փոխարինող մարմին։

2016 թվականի օգոստոսի 11-ին հաստատվել է Պետական անվտանգության ծառայության զինանշանը։ Այս քայլով Ադրբեջանի պետական անվտանգության նախարարությունը վերածվեց Ադրբեջանի պետական անվտանգության ծառայության։

## ՊԱԾ ակադեմիա
Ակադեմիան ստեղծվել է 1998 թվականի դեկտեմբերի 1-ին Ադրբեջանի նախագահի հրամանով։ Ակադեմիայի հիմնական նպատակն է պատրաստել բարձր որակավորում ունեցող պետանվտանգության աշխատակիցներ։ Ակադեմիան ստեղծվել է Պետանվտանգության նախարարության ժամանակահատվածում և շարունակում է գործել նաև կառույցի ծառայության վերածվելուց հետո։

## Տես նաև
* Ադրբեջանի պետական անվտանգության նախարարություն
* Ադրբեջանի պետական պահպանության հատուկ ծառայություն

## Ծանոթագրություններ

## Արտաքին հղումներ
* Официальная страница
* В Азербайджане отмечают 100-летие создания органов безопасности

Կատեգորիա:2015 հիմնադրումներ
Կատեգորիա:Ադրբեջանի պետական ծառայություններ
Կատեգորիա:Հատուկ ծառայություններ ըստ երկրի
Վորտիցիզմ

**Վորտիցիզմ** (), 20-րդ դարի ավանգարդիստական արվեստի ուղղություն, որը ծագել է Մեծ Բրիտանիայում, մոտ է ֆուտուրիզմին։

## Պատմություն
Վորտիցիզմը բացառապես անգլիական մշակութային երևույթ է, մոդեռնիզմի անգլիական ճյուղ և հակազդել է ինչպես իմպրեսիոնիզմին, այնպես էլ` կլասիցիզմի գեղանկարչության ավանդույթներին։ Վորտիցիզմի նախակարապետը եղել է նկարիչ Ռոջեր Ֆրայը, որը ոճի ներկայացուցիչների համար ճանապարհ է հարթել իր «Մանեն և պոստիմպրեսիոնիստները»» (1910) և «Անգլիացի, ֆրանսիացի և ռուս նկարիչների երկրորդ պոստիմպրեսիոնիստական ցուցահանդես» (1912 год) ցուցահանդեսներով։

Վորտիցիզմի ձևավորման վրա մեծ ազդեցություն է ունեցել իտալական ֆուտուրիզմը։ 1910 թվականին Լոնդոն է եկել Ֆիլիպո Մարինետտին և դասախոսություններ է կարդացել ֆուտուրիզմի մասին կանանց Լիցեում ակումբում (*Lyceum Club for Women*), իսկ 1912 թվականին լոնդոնյան Սաքվիլ պատկերասրահը դարձել է երկրորդ վայրը, որտեղ ցուցադրվել է ֆուտուրիստական մեծ շարժական ցուցահանդեսը։

1914 թվականին որոշ անգլիացի նկարիչներ, որոնցից էին Պերսի Լյուիսը, Լոուրենս Ատկինսոնը, Դեյվիդ Բոմբերգը և բանաստեղծ Էզրա Փաունդը, ստեղծել են գեղարվեստական միավորում, որը հիմնված էր ինդուստրիալ ծաղկման և մեգապոլիսների` հետագայում եվրոպական քաղաքակրթության վրա ունենալիք վճռորոշ ազդեցության հասկացության վրա։ Այս գեղարվեստական ուղղության տպագիր օրգան է դարձել Լյուիսի կողմից թողարկվող «Blast» ամսագիրը, որը գոյություն է ունեցել երկու տարի և թողարկվել է երկու անգամ, 1914 թվականի հուլիսին և 1915 թվականի հուլիսին։ Փաունդը շարժման գաղափարական ոգեշնչողն էր։

Վորտիցիզմը պայքարում էր գեղանկարչության մեջ ռեալզիմի ավանդույթների դեմ, ժխտում էր արվեստի բարոյական ասպեկտը և պնդում էր, որ գեղարվեստական յուրաքանչյուր արարում ինքնուրույն է։ Դրանից բացի, վորտիցիստները ֆրանսիական գեղարվեստական դպրոցի հակառակորդներն էին և իրենց համարում էին անգլիական նորդիական արվեստի ներկայացուցիչներ։ Ըստ նրանց, ժամանակակից ոգու մեջ հատուկ ռիթմ էր զգացվում, որը ծնվել է փոփոխությունների փոթորիկից։ Միևնույն ժամանակ, վորտիցիստները համընդհանուր առաջընթաց էին տեսնում ոչ թե նոր ավտոմեքենաների կամ ինքնաթիռների արագության չափումներում, այլ` գործառութային կառուցվածքների և հասարակության ներքին կազմակերպման փոփոխություններում։ Իրենց աշխատանքները վորտիցիզմի ներկայացուցիչները դիտարկել են որպես վեճ` ժամանակակից ինդուստրիալ քաղաքակրթության դեմ, որտեղ մարդն իրեն մեծ քաղաքների և զանգվածային արդյունաբերությունների գերի է զգում։ Իտալացի ֆուտուրիստների կողմից մեխանիկական շարժման առջև խոնարհումը վորտիցիստները մերժել են` համարելով այն սենտիմենտալ ռոմանտիզմ։ Վորտիցիզմը որպես գեղարվեստական ուղղություն մարել է Առաջին համաշխարհային պատերազմի ավարտին։

## Առավել հայտնի վորտիցիստ նկարիչներ
* Դեյվիդ Բոմբերգ
* Ջեսիկա Դիսմոր
* Ջեյկոբ Էպստայն
* Անրի Գոդիե Բժեսկա
* Էլվին Քոբուրն (լուսանկարիչ)
* Պերսի Լյուիս
* Էզրա Փաունդ
* Ուիլյամ ռոբերտս
* Էդվարդ Ուոսվորտ
* Դորոթի Շեքսպիր

## Ծանոթագրություններ

## Գրականություն
* 
* Sylvia Martin «Futurismus», Köln 2005
* Susanne Kappeler «Der Vortizismus in der englischen Avantgarde zwischen 1913 und 1915», Bern 1986.
Ղազախա-դանիական հարաբերություններ

**Ղազախա-դանիական հարաբերություններ,** երկկողմ դիվանագիտական հարաբերություններ Ղազախստանի Հանրապետության և Դանիայի թագավորության միջև։ Հարաբերությունները հաստատվել են 1992 թվականի մայիսի 7-ին։

## Դեսպանատներ
2015 թվականի փետրվարի 21-ին Ղազախստանի նախագահ Նուրսուլթան Նազարբաևը Շվեդիայում Ղազախստանի արտակարգ և լիազոր դեսպան Դասթան Ելեուկենովին, համատեղության կարգով, նշանակել է Դանիայում դեսպան։

2013 թվականի նոյեմբերի 28-ին Ղազախստանի պետական քարտուղար Մարատ Տաժինն իր հավատարմագրերն է հանձնել Ռուսաստանի Դաշնությունում Դանիայի թագավորության արտակարգ և լիազոր դեսպան Թոմաս Վինկլերին, որը համատեղության կարգով դեսպան Է նշանակվել Ղազախստանում, Ղրղզստանում, Բելառուսում, Ուզբեկստանում, Թուրքմենստանում և Տաջիկստանում։

## Բարձր մակարդակի հանդիպումներ
2000 թվականին Ղազախստանի նախագահ Նուրսուլթան Նազարբաևը պաշտոնական այցով ժամանել էր Դանիայի թագավորություն։

2010 թվականի փետրվարի 9-ին Գերմանիայում և համատեղության կարգով Դանիայում Ղազախստանի դեսպան Նուրլան Օնժանովը հանդիպեց Դանիայի արտաքին գործերի նախարարության պետական քարտուղար Միկաել Ցիլմեր-Յոնսին։

## Տնտեսական և առևտրային համագործակցություն
2015 թվականի մայիսի 1-ի դրությամբ Ղազախստանում գրանցվել է 35 համատեղ ղազախա-դանիական ձեռնարկություն։

## Իրավական համագործակցություն
Ղազախստանը (2009 թվականի փետրվարի 14-ին), իսկ այնուհետև Դանիան (2010 թվականի ապրիլի 6-ին) չեղյալ են հայտարարել վիզաները դիվանագիտական անձնագրերի բոլոր սեփականատերերի համար։

## Ծանոթագրություններ

Կատեգորիա:Դանիայի երկկողմ հարաբերություններ
Կատեգորիա:Ղազախստանի երկկողմ հարաբերություններ
Defraggler

**Defraggler**, անվճար ծրագիր, որը իրենից ներկայացնում է հզոր և օգտագործման մեջ պարզ գործիք կոշտ սկավառակի դեֆրագմենտացիայի համար։ Ծրագիրը ստեղծվել է բրիտանական Piriform Limited և գրվել է C++ ծրագրային լեզվով։

## Բնութագիր
Ծրագիրը կարող է ամբողջությամբ վերամշակել առանձին ֆայլեր, ֆայլերի խմբեր կամ ամբողջական սկավառակներ։ Ծրագիրը ապահովում է NTFS, FAT32 և exFAT ֆայլային ֆորմատները։

## Հնարավորություններ
* Այն ազատում է տեղ սկավառակի վրա հետագա դեֆրագմենտացիայի համար։ 
* Արագ դիֆրագմենտացիա
* Սկավառակի ազատ տարածքի դեֆրագմենտացիա
* Ինքնավար դեֆրագմենտացիայի պլանավորում
* Բազմալեզում միջերես;

## Դյուրակիր տարբերակներ
Defraggler Portable, մասնագիտացված հատուկ տարբերակ, որը նախատեսված է շարժական հիշողության կրիչներից աշխատելու համար՝ ինչպիսին են օրինակ՝ USB կրիչը, Memory Stick և այլն։

## Համակարգի պահանջներ
Ծրագիրը աշխատում է Microsoft Windows օպերացիոն համակարգերի վրա՝ Windows XP, Windows Vista, Windows 7, Windows 8, Windows 10։

## Տես նաև
* PageDefrag
* UltraDefrag

## Ծանոթագրություններ

## Արտաքին հղումներ
* Defraggler-ի պաշտոնական կայք 
* Piriform-ի պաշտոնական կայք 
* 

Կատեգորիա:2008 ծրագրային ապահովումներ
Կատեգորիա:C++-ով գրված ծրագրեր
Կատեգորիա:Ազատ ծրագրային ապահովում
Կատեգորիա:Համակարգային ծրագրեր
Կատեգորիա:Վինդոուզի ծրագրային ապահովում
Աթանասիոս Պեցոս

**Աթանասիոս Պեցոս** (, ), հույն ֆուտբոլիստ, Վերդեր Բրեմեն ֆուտբոլային ակումբի պաշտպան, որը հանդես է եկել Հունաստանի ֆուտբոլի ազգային հավաքականի կազմում։

## Կենսագրություն
### Ակումբային կարիերա
Պեցոսը ծնվել է Դյուսելդորֆում, սկսել է զբաղվել ֆուտբոլով տեղի «Դյուսելդրոֆ 99» թիմում։ 2001 թվականին միացել է «Բայեր Լևերկուզեն» երիտասարդական թիմին։ 2010 թվականին Աթանասիոսը առաջին անգամ խաղացել է «Բայեր»-ի երկրորդ թիմում։ Շարունակելով խաղալ երիտասարդական թիմում՝ 2010/11 մրցաշրջանում նա մասնակցել է 8 խաղի։ 2010 թվականի ապրիլի 24-ին Պեցոսը «Հանովեր»-ի դեմ Բունդեսլիգայում անցկացրել է առաջին հանդիպումը։

2010 թվականի ամռանը Պեցոսը «Բայեր»-ի հետ կնքել է քառամյա պայմանագիր, որից հետո 2 տարի ժամկետով նրան հանձնել են «Կայզերսլաուտերն» թիմին, որի ավարտից անմիջապես հետո միացել է Բունդեսլիգայում նոր բացված «Գրոյտեր»-ին։ 2013 թվականի ամռանը տեղափոխվել է «Ռապիդ Վիեննա»։

### կարիերա հավաքականի կազմում
2011 թվականի օգոստոսի 5-ին Հունաստանի ֆուտբոլի հավաքականի մարզիչ Ֆերնանդու Սանտուշը 2012 թվականի ֆուտբոլի Եվրոպայի առաջնությունում, Մալթայի ֆուտբոլի ազգային հավաքականի դեմ խաղում երեք նորեկների հետ դաշտ է հանել նաև Պեցոսին։

## Նվաճումներ
*Ավստրիայի ֆուտբոլի առաջնության արծաթե մեդալակիր (2)՝ 2013/14, 2014/15

## Ծանոթագրություններ

## Արտաքին հղումներ
* 
* 
* 
* Профиль на сайте ''kicker.de''
* 
* 

Կատեգորիա:1991 ծնունդներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Անձինք այբբենական կարգով
Կատեգորիա:Բայեր Լևերկուզենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Դյուսելդորֆ քաղաքում ծնվածներ
Կատեգորիա:Կայզերսլաուտերնի ֆուտբոլիստներ
Կատեգորիա:Հույն ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:Հունիսի 5 ծնունդներ
Կատեգորիա:Ռապիդ Վիեննայի ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլիստներ այբբենական կարգով
Կատեգորիա:Ֆուլհեմի ֆուտբոլիստներ
Վասկա Բիջովա-Գայդովա

**Վասկա Բիջովա-Գայդովա** (, ), հարավսլավացի օպերային երգչուհի (կոլորատուրային սոպրանո)։

## Կենսագրություն
Վասկա Բիջովա-Գայդովան ծնվել է 1924 թվականին Պրիլեպում։ Երիտասարդ տարիքում երգել է տարբեր երգչախմբերում և պլանավորել է զբաղվել դասավանդմամբ, սակայն դիրիժոր և կոմպոզիտոր Ստեֆան Գայդովի խորհրդով ընդունվել է Սկոպիեի երաժշտական ուսումնարան և 1951 թվականին առաջին անգամ ելույթ է ունեցել Մակեդոնիայի ազգային թատրոնի բեմում՝ «Կախարդական սրինգ» օպերայում կատարելով Գիշերվա թագուհու դերերգը։ Հետագայում երգչուհին շարունակել է կրթությունը Լյուբլյանայում, իսկ 1956-1958 թվականներին սովորել է Վիեննայի երաժշտության ակադեմիայի (այժմ՝ Վիեննայի երաժշտության և կատարողական արվեստի համալսարան) Մարիա Բրանտի դասարանում։

1974 թվականին Վասկա Բիջովա-Գայդովան պարգևատրվել է Մակեդոնիայի պետական «հոկտեմբերի 11» մեդալով, իսկ 1979 թվականին՝ Հարավսլավիայի երաժիշտների միության Ոսկե քնարով։

Մահացել է 2014 թվականի սեպտեմբերի 5-ին Սկոպիեում։

## Դերերգեր

## Ծանոթագրություններ

Կատեգորիա:20-րդ դարի օպերային երգիչներ
Կատեգորիա:Հարավսլավացի օպերային երգչուհիներ
Թոդորկա Կոնդովա-Զաֆիրովսկա

**Թոդորկա Կոնդովա-Զաֆիրովսկա** (, ), թատրոնի և կինոյի հարավսլավացի դերասանուհի, ռեժիսոր, մանկավարժ։

## Կենսագրություն
Թոդորկա Կոնդովա-Զաֆիրովսկան ծնվել է Պրիլեպում 1926 թվականին։ Նկարիչ Դիմիտրի Կոնդովսկու ավագ քույրն է։ 1945 թվականին խաղացել է այդ ժամանակ նորաբաց Մակեդոնիայի ազգային թատրոնում՝ սկսելով առաջինը մակեդոներեն «Պլատոն Կրեչետ» ներկայացումից (1945)։ 1948 թվականին սկսել է ուսանել Բելգրադի Թատերական արվեստի ակադեմիայի ռեժիսորական բաժնում։ 1952 թվականին վերադարձել է Մակեդոնիայի Հանրապետւթյուն, որտեղ սկսել է դասավանդել դերասանական արվեստ՝ դառնալով առաջին կին դոցենտը Սկոպիեի համալսարանի դրամատիկական արվեստի ֆակուլտետում։ Գրել է «Դերասանական արվեստ» գիրքը։

1965 թվականին Թոդորկա Կոնդովա-Զաֆիրովսկան հեռացել է Մակեդոնիայի ազգային թատրոնից և հիմնադրել է Սկոպիեի Դրամատիկական թատրոնը, որի առաջին ներկայացումը եղել է «Բոգոմիլյան բալլադը»։

Թոդորկա Կոնդովա-Զաֆիրովսկան ռեժիսոր է աշխատել Սկոպիեի Դրամատիկական թատրոնում մինչև 1976 թվականը, երբ որոշել է իրեն ամբողջությամբ նվիրել դասավանդմանը։

Երկու անգամ՝ 1960 և 1983 թվականներին, պարգևատրվել է Մակեդոնիայի Հանրապետության «Հոկտեմբերի 11» պետական մրցանակով։

2003 թվականի մայիսի 29-ին Սկոպիեում հետիոտնային անցման վրա Թոդորկա Կոնդովա-Զաֆիրովսկային խփել է ավտոմեքենան, և նա տեղում մահացել է։

## Ծանոթագրություններ

Կատեգորիա:20-րդ դարի դերասանուհիներ
Կատեգորիա:Թատրոնի դերասաններ
Կատեգորիա:Կինոգործիչներ այբբենական կարգով
Կատեգորիա:Մակեդոնացի արվեստագետներ
Կատեգորիա:Մակեդոնացի դերասանուհիներ
Կատեգորիա:Մակեդոնացի կինոդերասանուհիներ
Կատեգորիա:Մակեդոնացի մանկավարժներ
Կատեգորիա:Ռեժիսորներ այբբենական կարգով
Կատեգորիա:Վրաերթի զոհեր
Ֆրեդերիկ Բաք

**Ֆրեդերիկ Բաք** (, ), կանադացի նկարիչ-մուլտիպլիկատոր, որը արժանացել է բազմաթիվ մրցանակների։ Կանադայի շքանշանի սպա, Քվեբեկի ազգային շքանշանի ասպետ։

1952 թվականից աշխատել է Կանադայի ռադիոհեռարձակող կորպորացիայի մուլտիպլիկացիոն ստուդիայում։

Մոնրեալի Place-des Arts (արվեստի հրապարակ) մետրոյի կայարանի որմնախորշի համար ստեղծել է մեծ վիտրաժ` «*L’histoire de la musique à Montréal* » (*Երաժշտության պատմությունը Մոնրեալայում*) անվամբ։ 1987 թվականի դեկտեմբերի 20-ին հանդիսավոր կերպով տեղի է ունեցել վիտրաժի բացումը։ Դա արվեստի առաջին ստեղծագործությունն էր՝ արված Մոնրեալի մետրոպոլիտենի պատվերով։

1980 թվականին «*Ամեն ինչ ոչինչ*» (*Tout rien*) ֆիլմի համար ռեժիսորը ներկայացվել է Կինոարվեստի և գիտության ակադեմիայի մրցանակի Օսկար լավագույն անիմացիոն կարճամետրաժ ֆիլմ կատեգորիայում։ 1982 թվականին նա այն ստացել է «Բախ» (*Crac*) ֆիլմի համար։ 1987 թվականին «*Մարդը, որը ծառեր էր տնկում»* (*L’Homme qui plantait des arbres*) ֆիլմի համար ստացել է Ակադեմիայի երկրորդ մրցանակը «Լավագույն անիմացիոն կարճամետրաժ ֆիլմ» անվանակարգում։ 1994 թվականին կրկին Ակադեմիայի կողմից առաջադրվել է «Լավագույն անիմացիոն կարճամետրաժ ֆիլմ» անվանակարգում՝ «*Մեծ գետը»* (*Le fleuve aux grandes eaux*) ֆիլմի համար։

1989 թվականին Ֆրեդերիկ Բաքը «*Մարդը, որը ծառեր էր տնկում»* ֆիլմի համար առաջադրվել է գեներալ-նահանգապետ մրցանակի «Մանկական գրականություն՝ նկարազարդումներ» կատեգորիայում։

2004 թվականին բնապահպանական ֆիլմերի միջազգային փառատոնում «Մոլորակը կիզակետում» ֆիլմի համար ստացել է «Զանգվածային լրատվամիջոցների էկո-հերոս» մրցանակ։

1989 թվականին Ֆրեդերիկ Բաքը արժանացել է Քվեբեկի ազգային շքանշանի ասպետի կոչման։ 1990 թվականին դարձել է Կանադայի շքանշանի սպա։

Վախճանվել է 2013 թվականի դեկտեմբերի 24-ին։

## Ծանոթագրություններ

Կատեգորիա:Ապրիլի 8 ծնունդներ
Կատեգորիա:1924 ծնունդներ
Կատեգորիա:Դեկտեմբերի 24 մահեր
Կատեգորիա:2013 մահեր
Կատեգորիա:Օսկարակիրներ
Կատեգորիա:Կանադացի մուլտիպլիկատորներ
Կատեգորիա:Կանադացի նկարիչներ
Կատեգորիա:Կանադացի սցենարիստներ
Կատեգորիա:Կանադացի կինոռեժիսորներ
Կատեգորիա:Կանադացի մեդիա գործիչներ